sonderborg.dk

Forårs-Solisterier
2026-03-14 14:00 (Europe/Copenhagen) | Café Alsion, Alsion 2, Sønderborg, 6400
Glæd jer til forårsvarm stemning og klassisk musik.
Endnu en fabelagtig eftermiddag med nogle af Danmarks bedste solister venter. Denne gang gælder det musikerne Johannes Søe Hansen, Ingemar Brantelid og Søren Rastogi, der sammen vil levere en herlig, klassisk eftermiddag.
Cafe Alsion tilbyder salg af en frokostplatte, kaffe og kage. Det kan være en god ide at bestille på forhånd, da pladserne fyldes hurtigt.
Solisterier er et samarbejde mellem Dansk Solistforbund, Koncertsalen Alsion, Cafe Alsion og Sønderborg Kommune. Læs mere om Solisterier.

Fenja // Mejeriet
2026-03-13 20:00 - 22:30 | Sønderborghus, Martin Nyrops Plads 2, Sønderborg, 6400
Efter et par år i skrivehulen er den anmelderroste artist, Fenja, nu klar med sit næste og 2. studiealbum, der er skabt i samarbejde med den anerkendte norske producer, Odd Martin Skålnes (Aurora, Sigrid mfl.). Albummet udkommer i februar 2026, hvor hendes første Danmarksturné følger.
“Det er svært at være et følsomt menneske i den verden, vi lige nu lever i. Men jeg tror mere end nogensinde før, at vi har brug for følsomme mennesker i verden. Mennesker der tør konfrontere både det smertelige og det skønne. Sangene er på en måde inspireret af det møde jeg har haft med mit eget publikum. Det har været en meget kærlig oplevelse for mig at begynde at spille mine egne koncerter. Det har lært mig, at der er mange andre derude som mig selv – der føler sig lidt mærkelige og lidt for følsomme. Det er jo ret magisk, at man på den måde kan give noget til hinanden – artist og publikum imellem. På denne her plade har jeg forsøgt at give følsomheden en stemme, der ikke bare er blød, men også vild og stærk. For jeg tror på, at de to ting er hinandens forudsætninger.”
Af samme årsag drog Fenja stædigt til Bergen for at indspille med den norske producer, Odd Martin Skålnes, der blandt andet står bag verdenshittet ‘Runaway’ af AURORA.
“Mit daværende pladeselskab var lidt skeptiske ved tanken om, at jeg skulle til Norge i stedet for at bruge nogle af de dygtige folk vi har i Danmark. Men jeg var meget stædig og insisterende. Jeg vidste, at Odd Martin kunne tilføre musikken den lyd af natur, Keld og Kord som jeg drømte om. Jeg vil gerne have, at man kan høre naturen ? både i min stemme og i det univers, der omgiver ordene. Og heldigvis sagde han ja!”
Hun er blevet kaldt 2024’s ‘Ronja Røverdatter’ af P3 vært Pelle Peter Jencel. Derudover er hendes musik blevet kaldt “En kraftpræstation af dansksproget lyrik” – da GAFFA i 2021 anmeldte hendes debutalbum ‘Flugtdyr’. Fenja markerede med sin debut, at hun er en sangskriver med noget på hjerte. Særligt er hendes tekstunivers blevet belønnet og anerkendt for sin finurlige, rørende og poetiske tone. Blandt andet modtog hun i 2021 AUTOR’s upcoming pris med rosende ord om hendes særegne og sårbare tekstunivers, der har rørt både anmeldere og lyttere. Dagbladet Information beskrev Fenjas sange som gribende og om hendes vokal udtalte de, “at den lyder som om den kommer fra et næsten åndeligt væsen, (Lufthuller)”. Fenja varmede desuden op for den norske verdensstjerne, Aurora i Store Vega i 2022.
Den første sang Fenja nogensinde skrev, handlede om en isbjørn, der var ved at dø, som følge af klimaforandringerne. Sangen skrev hun da hun var 12 år og den blev således toneangivende for de store og eksistentielle emner, Fenja gerne bringer op i sine tekster. Fenja selv beskriver sin musik som et univers for følsomme, vilde, finurlige væsener. Et univers hvor der er plads til både smil og gråd. I en artikel om Fenjas nylige optræden på SPOT festival blev det beskrevet, “at hendes allerede gennemførte univers, der kredser om natur, eksistens og modet til at gå sine egne veje, giver hende potentialet til at blive en generationsstemme.”
Fenja blev i 2024 udvalgt til KarriereKanonen med sin sang ‘Brænder for noget’, der i den forbindelse fik Airplay på P3 og P4. Kort forinden spillede Fenja sin første headliner koncert hos Women in Office, som hun 14 dage før koncerten kunne melde udsolgt.

Måske ku’ vi – en Sebastian Cabaret
2026-03-13 19:30 - 21:30 | Sønderborg Teater, Strandvej 1, Sønderborg, 6400
CABARET – Sebastian som fyldte 75 år i 2024, har skrevet et utal af udødelige sange, hvoraf mange af de bedste sange her præsenteres i alle deres afskygninger af Mette Marckman og Jacob Morild

Job Fair in Sønderborg
2026-03-12 14:00 - 16:00 | Reimer-Skolen, Kirke Allé 9, Sønderborg, 6400
Are you looking for a job in the Sønderborg-area? Then come to our Job Fair in Sønderborg on March 12th 2026 from 2 to 4 pm.
At the job fair you can get to know around 40 local companies that are looking for qualified workers. Companies from various sectors will be taking part. Here you will soon find the participating companies.
Here you can read how you can best prepare for the job fair and your job search.
The event is free of charge and you do not have to register.
We look forward to meeting you at the job fair.
Your Job Center in Sønderborg

Rygestop- og nikotinstopkursus
2026-03-12 10:00 - 11:30, 2026-03-10 16:30 - 18:00 | Sundhedscentret, Grundtvigs Alle 150, Sønderborg, 6400
Sundhedscentret tilbyder hjælp til rygestop og nikotinstop til alle, der bor eller arbejder i Sønderborg Kommune.
I vores stopkurser er der ingen skræmmekampagner. I et stopkursus får du hjælp til at planlægge stoppet, så du er rustet til at håndtere dine reaktioner den dag, du kvitter tobakken, e-cigaretten eller snusen. Vi arbejder med at fastholde motivationen og komme godt og sikkert igennem stopprocessen.
Tilbuddet er til dig, som ryger, bruger e-cigaret, vapes, puff bars, heets, snus eller andre nikotinprodukter.
Du kan finde flere informationer om kommunens stoptilbud på kommunens hjemmeside. https://sonderborgkommune.dk/borger/rygestop-nu-ogsaa-med-online-version
Kontakt stoprådgiverne for at høre mere eller tilmelde dig.
E-mail: rygestop@sonderborg.dk (husk at opgive navn og telefonnummer, så bliver du ringet op af en stoprådgiver)
Hilsen stoprådgiverne

Far flytter ind
2026-03-11 19:30 - 21:30 | Sønderborg Teater, Strandvej 1, Sønderborg, 6400, Danmark
KOMEDIE – Når livets tilfældigheder tvinger 2 generationer ind under samme tag. Det er aldrig nemt for voksne børn at flytte hjem til deres forældre, men er det lettere, hvis det er omvendt? Debuttekstforfatteren er komikeren Sebastian Dorset og skuespillerne er Ole Sørensen, Susanne Breuning, Iben Dorner og Kristian Holm Joensen

Gymnasiekorskoncert: Gades Elverskud
2026-03-10 19:30 - 21:00 | Koncertsalen Alsion, Alsion 2, Sønderborg, 6400, Danmark
Igen i år samles gymnasiekor fra Sønderjylland og Sydslesvig til Sønderjyllands Symfoniorkesters årlige gymnasiekorprojekt. Sammen med orkestrets musikere og under ledelse af vores nye chefdirigent, Christian Øland, vækker de en af Danmarks mest eventyrlige musikfortællinger til live – Niels W. Gades Elverskud.

I Elverskud træder vi ind i en verden af mystik og overnaturlige væsner, hvor skæbnen væver sin usynlige tråd. Værket er baseret på gamle folkeviser og fortæller den dragende historie om ridderen Oluf, der natten før sit bryllup forføres af elverkongens døtre. Deres fortryllende dans bliver hans undergang – en skæbnesvanger leg mellem mennesket og det overnaturlige, hvor ingen slipper uskadt. Musikken svinger mellem lys og mørke, fra elverpigernes lokkende sange til den dybe sorg, da Olufs skæbne besegles. Siden uropførelsen i 1854 har Elverskud tryllebundet publikum med sin stemningsfulde klang og sin intense dramatiske nerve. Med gymnasiekorenes ungdommelige stemmer og orkestrets magiske klang bliver denne koncert en fortryllende og ikke mindst eventyrlig rejse ind i hjertet af dansk musikarv.
Ca. 1 time uden pause
Program:
N. W. Gade: Elverskud for kor, soli og orkester, op. 30
Chefdirigent:
Christian Øland
Kor:
Lokale gymnasiekor fra Sønderjylland og Sydslesvig

SDB:DOX 2026
2026-03-10 - 2026-03-22
Se de nyeste dokumentarfilm i hyggelige, anderledes rammer.
Sæt X i kalenderen! Glæd dig til 10. – 22. marts 2026, når Sønderborg atter inviterer indenfor til SDB:DOX, hvor en række forskellige aktører og spillesteder viser nogle af de allernyeste danske og internationale dokumentarfilm.
Vi offentliggører den fulde fimliste sidst i januar. Men mærk dig datoen allerede nu til følgende spillesteder:
10. marts: Biblioteket Sønderborg
11. marts: Biblioteket Sønderborg
12. marts: Augustiana Kunstpark & Kunsthal
14. eller 15. marts: Sønderborg Slot – Riddersalen
16. marts (eftermiddag): Kultur i Gråsten – i BHJ Salen/Ahlmannsparken
16. marts (aften): Koncertsalen Alsion – Cafe Alsion
17. marts: Brætspilscafeen “Æ Bræt”
18. marts: Biblioteket Nordborg
19. marts: Det Sønderjyske Sangcenter/ KASERNEN
I 2026 er følgende arrangører med ombord: Museum Sønderjylland på Sønderborg Slot, Biblioteket Sønderborg i Multikulturhuset og Nordborg Bibliotek, Brætspilscafeen Æ Bræt, Det Sønderjyske Sangcenter på Sønderborg Kaserne, Kultur i Gråsten i BHJ Salen i Ahlmannsparken, Augustiana samt Koncertsalen Alsion i Cafe Alsion.
SDB:DOX er en del af DOX:DANMARK og CPH:DOX.

Poul Krebs
2026-03-08 20:00 | Koncertsalen Alsion, Alsion 2, Sønderborg, 6400, Danmark
Poul Krebs fylder rundt – og spiller i Koncertsalen Alsion
Det startede som en vild idé – men i 2026 bliver den til virkelighed. Når Poul Krebs fylder 70 år, markerer han det ikke blot med nyt album og et livslangt bagkatalog. Han tager samtidig på en af de mest ambitiøse turnéer i sit karriereliv: 70 koncerter på tværs af hele Danmark. 8. marts 2026 spiller han i Sønderborg.
”2026 blir året hvor vi når rundt i hele det store lille land. Fra de største koncerthuse til de mindste forsamlingshuse der findes derude og også rundt på de store festivaler, som jeg var sikker på at ha spillet for sidste gang. Men der tog jeg så heldigvis fejl,” fortæller han.
Turnéen bliver en rejse gennem alle de mange former for fællesskab, der har fulgt Poul Krebs gennem årene. Foråret står i bandets tegn med fuld energi på scenen, sommeren bringer gensynet med festivalerne og de store fællessange, efteråret bliver mere intimt, hvor Poul sammen med sin ankermand Troels Skjærbæk tager rundt til de mindste kroge af landet – og året rundes af med særlige jubilæumskoncerter, hvor venner og musikalske gæster samles om at fejre både fødselsdag og karriere.
Musikken som samlingspunkt
Fællesskabet er ikke kun noget, der opstår på scenen. Det er også drivkraften bag Krebs’ nye album Fuldtidsforhåbninger, der udkom i 2025. Albummet samler en lang række gæster fra flere generationer, blandt andre Hanne Boel, Lucky Lo, Tina Dickow, Helgï Jónsson, Jonas Dissing, Simone Tang, Palle Hjorth, Annika Aakjær, Martin Sommer, Jacob Dinesen og Kajsa Vala.
Bag kulissen – og på scenen – står det stærke hold af musikere, der har været med til at forme albummet: Oliver Mønster, Troels Skjærbæk, Peter Dombernowsky og Knud Møller. Og når turnéen ruller, bliver det med Peter Dombernowsky og Casper Simonsen på trommer og percussion, Troels Skjærbæk på bas, Palle Hjorth på keyboards og Lars Skjærbæk og Andreas Käehne på guitarer. Tilsammen danner de et band, Poul selv kalder den stærkest tænkelige opstilling – “de mest karakterfulde musikere, der alle har sat dybe spor i mine sange”.
Publikum skal have det bedste
”Jeg skylder mit store publikum at gi’ dem det bedste, og jeg skylder alle medvirkende på mit nye album at spille de sange så godt som overhovedet muligt! Efteråret blir en rejse ud i krogene til de mindste steder på landkortet – lige dér hvor musikken skaber det stærkeste fællesskab. Og jeg mener oprigtigt, at jeg kan sige, at jeg glæder mig lige meget til det hele.”
At fylde 70 år og blive betegnet som bedre end nogensinde, er én ting. At gøre det ved at spille 70 koncerter er en anden. Og at gøre det samtidig med at markere sig som en af den danske scenes mest samlende, vedkommende og vedholdende stemmer – dét er noget helt særligt.
”Det er da en lille sensation,” siger Poul Krebs. ”Og et kæmpe privilegium, at jeg stadig får lov at gøre det, jeg drømte om som dreng.”

2026-03-07 20:00 - 22:30 | Sønderborghus, Martin Nyrops Plads 2, Sønderborg, 6400
BYE BYE BRENDA FORLÆNGER EFTERÅRSTURNÉEN TIL FORÅRET EFTER MASSIV SUCCES OG UDSOLGTE KONCERTER
Den 10. januar udkom debutalbummet Landmarks, samarbejdet mellem Stine Bramsen og Kajsa Vala, som GAFFA tidligere har kaldt “et perfekt match” og udråbt som “et moderne svar på forgangne tiders Simon & Garfunkel“.
Efter at have sparket gang i forårets koncerter i DR Koncerthuset og to udsolgte aftener i Musikhuset Aarhus, fulgte duoen op med 22 annoncerede efterårskoncerter landet over. På baggrund af den enorme interesse og de mange udsolgte shows kan de nu meddele, at turnéen fortsætter ind i foråret 2026, en chance for alle, der måtte have misset billetterne eller længes efter endnu en oplevelse i det levende og intime univers, som Landmarks indrammer. Om at vende tilbage til landevejen fortæller Stine og Kajsa:
“Det er en helt særlig oplevelse at tage vores sange med ud på scenerne i hele Danmark og se jer i øjnene, som har connected med Landmarks. Hver aften er forskellig, men altid nærværende og ægte. Vi glæder os helt vildt til hele touren!”
Bye Bye Brenda har haft en særdeles succesfuld og anmelderrost sommer, med blandt andet koncerter på Heartland og Roskilde Festival, hvor deres intime samspil, ærlige fortællinger og stærke scenetilstedeværelse har fanget publikum fra første tone. Duoens optrædener har skabt øjeblikke fyldt med energi, varme og poetiske nuancer, og kritikerne har rost det levende udtryk, der formår at kombinere dybde med nærvær:
“Bye Bye Brenda leverede en aften præget af stor musikalitet og inderlighed. (…) De lukkede fredagen i Rytmisk Sal med værdighed og varme – og efterlod en følelse af at have overværet noget ærligt og ægte”
★ ★ ★ ★ ★ ☆ – GAFFA
“Det afgørende er, at Stine Bramsen i denne duo – sammen med veninden og kollegaen Kajsa Vala – har skrevet sine hidtil bedste sange og præsenteret dem på karrierens hidtil bedste måde”.
★ ★ ★ ★ ★ ☆ – Jyllands-Posten
“Det er næsten svært at fremhæve højdepunkterne, lavpunkter var der ingen af, alle numre lød fantastiske i det minimalistiske setup.” – GFROCK
Alt i alt underbygger de seneste festivaloplevelser at efterspørgslen fortsætter. Derfor udvider Bye Bye Brenda nu deres allerede omfattende efterårsturné til også at omfatte en lang række koncerter i foråret 2026, et klart tegn på, at duoens vej til publikum rammer lige i hjertet.
Når duoen vender tilbage til scenen, kan publikum se frem til intime aftener fyldt med ærlige fortællinger, poetiske præg, country- og americana-stemninger og stemmer, der nærer publikum med både dybde og nærvær.

Snuggle // Mejeriet
2026-03-07 20:00 - 22:30 | Mejeriet, Løngang 2, Sønderborg, 6400, Danmark
Husk at købe billetter i forsalg hvis du vil have studenter-, U21- eller Barn Af Sønderborg rabat!
snuggle’s sound is both three-dimensional and cottony, concealing a conflicted inner dialogue. Their abundant guitar riffs, melodies, and lyrics graze against each other to shape their distinct world. Members Andrea Thuesen and Vilhelm Strange located instant symbiosis as schoolmates at Copenhagens Rhythmic Music Conservatory, bonding over sprawling jam sessions. The self-professed “musical soulmates” lingered in Copenhagen’s underground for years before unveiling snuggle in 2023. Thuesen makes up a third of the trio Baby In Vain, which has rolled out grungey releases since the early 2010s. Strange established his footing producing the left-field boy band Liss. snuggle has become a shelter from life’s storm – oblique arrangements injected with equal doses of existential dread and poetic humor.
snuggle is a social practice rooted in intuition. “music has always been a social practice for me. A way to be together, and create, and have an community around something” Much of Thuesen and Strange’s output also sparks in domestic moments lounging in bed, improvising on guitar, and watching television, isolation. The project’s name references an intimacy that impacts these albeit moody routines. “One day, Vilhelm just came along and asked, ‘What do you think about “snuggle” – Thuesen reflects. “And in one way or another, it just made perfect sense to me, because we were both kind of cozy like that, when we need protection from crazyness.”
That softness was immediately palpable on snuggle’s debut EP, Calendula, which fused earthy instrumentation, catchy vocals and aqueous studio techniques. Those techniques, a new way of finishing music, on an analog desk with no recalls, informed more than just the fidelty “We found out that at some point in the process, stepping away from the computer made things more exiting in the sense that there was no going back unless you were willing to start over again.”
Goodbyehouse – snuggle’s first full-length for Danish label Escho – emerged during a period of flux and duality: a local café Thuesen worked at for almost a decade closed; the home Strange grew up in was sold; both experiencing heartache- and break; grounding points disappeared, lots of goodbyes, departures. These changes thrust the duo into a bizarre new chapter. “It is a bit of that childhood feeling of having to move and being taken out of something safe and familiar,” Thuesen muses. “You don’t really know what awaits on the other side, so you are a bit excited. But it’s also scary and melancholic, I like that same feeling in music also.” Goodbyehouse sheds a tear for departing youth, then calmly walks through the opening door of adulthood.
Save for percussion contributions from Tobias Laust and cello courtesy of Naja Solié, the album is the result of Thuesen and Strange’s collective isolation, love for jamming and experimentation. On “Sun Tan” bittersweet memories of a summer romance are recounted atop an ashy beat peppered with slippery voice samples. “Woman Lake” is a surreal ode to the state of Minnesota, conjuring a rural landscape, down to the mosquito bites, and a brief interpersonal flame. With its post-punk-inflected bass and muted fretwork, late album highlight “Water In a Pond” is gloomy, yet heartfelt. “It is both a song that has some self-awareness and it has some sorrow, but it is also a huge declaration of love for the people I love most in the world,” Thuesen says of the track. Across Goodbyehouse, uncanny earworms are permeated by painterly nostalgia.kkk

Tre unge super-musikere
2026-03-07 16:00 - 18:00 | Sønderborg Slot, Sønderbro 1, Sønderborg, 6400, Danmark
Jonas Frølund, klarinet, Jonathan Algot Swensen, cello, og Elias Holm, klaver, er tre unge fremragende musikere som både sammen og hver for sig har gjort bemærkelsesværdig karriere.
Værker af velkendte klassikere og nye opdagelser.

CaféSang med Vokalbanden og Vibe Damgaard
2026-03-07 12:00 - 13:00 | Café Alsion, Alsion 2, Sønderborg, 6400
Til CaféSang den 7. marts 2026 er sangværten Vibe Damgaard og hendes kor, Vokalbanden.
Vokalbanden er et rytmisk kor med 20 engagerede sangere – 13 kvinder og 7 mænd – der hver tirsdag øver i musiklokalet på Nybøl Børneunivers.
Repertoiret spænder fra Carole King og Coldplay til Andreas Odbjerg, Minds of 99 og Beatles – fremført både a cappella og med klaver.
Koret synger uden noder og leverer energiske optrædener med fokus på sangglæde og nærvær.
Til CaféSang vil Vokalbanden synge nogle numre fra deres repertoire og synge for på fællessangene.
Kom og syng med lørdag den 7. marts kl. 12.00 – 13.00 i Café Alsion, Alsion 2, Sønderborg.
Brunch i Café Alsion fra kl. 10.00 kan bestilles på tlf. 25 28 28 86.
Der er højskolesangbøger, som man kan låne i caféen, men man er meget velkommen til at tage sin egen sangbog med.

The Boyband - “Larger Than Life” Tour // Sønderborghus
2026-03-06 20:30 - 23:00 | Sønderborghus, Martin Nyrops Plads 2, Sønderborg, 6400
I over 30 år har boybandhits bevist deres styrke – og JA, popmusikken lever og pulserer som aldrig før!
Tag venner og veninder under armen, og gør dig klar til en episk rejse gennem soundtracket til din ungdom.
Det bliver en aften fyldt med de største hits fra popmusikkens elite – leveret af The Boyband!
Kan du modstå klassikerne fra Backstreet Boys, Take That, Westlife og mange flere? Vi tvivler!
Det her er din invitation til en eksplosiv fest, hvor sang, dans og uforglemmelige øjeblikke tager dig larger than life!

Wannabe Spice Girls
2026-03-06 19:00 | Sønderborg Teater, Strandvej 1, Sønderborg, 6400
Er du klar til at skrue tiden tilbage til 90?erne og genopleve Girl Power, som kun Spice Girls kunne levere den?
Så gør dig klar til et energifyldt, farverigt og uforglemmeligt show, når Storbritanniens største Spice Girls-tribute rammer Sønderborg Teater med: WANNABE Spice Girls Show!
Publikum kan se frem til en festlig aften spækket med nostalgi, humor og masser af glitter, når de største hits vækkes til live fra det eksplosive Spice Up Your Life til klassikere som Say You’ll Be There og Stop. Showet hylder ikke bare girlbandet, men også den ikoniske 90er-æra, hvor girl power blev et globalt fænomen.
Det bliver en rejse gennem Spice Girls karriere og solo-succeser, leveret med præcision, energi og masser af attitude – præcis som publikum husker det.
Så find plateau-skoene frem, tag veninderne under armen og gør jer klar til en aften, hvor Sønderborg Teater forvandles til ét stort dansegulv.
Kom udklædt som din yndlings-Spice Girl og vær med til en sjov, sprudlende nostalgi-fest!
Are you ready to Zig-A-Zig-Ahhhh…

MUSICAL & FORTÆLLINGER – Anette Heick og Jesper Lundgaard
2026-03-05 19:30 - 21:30 | Sønderborg Teater, Strandvej 1, Sønderborg, 6400
Musical og fortællinger er en teaterkoncert, hvor publikum kan opleve en spændende. følelsesladet, festlig og hyggelig aften med to gamle venner. En trio sørger for musikken, og der bliver lejlighed til masser af grin og sjov og genkendelige toner

MGK: Vores unge talenter
2026-03-04 19:30 - 21:00 | Koncertsalen Alsion, Alsion 2, Sønderborg, 6400, Danmark
Hvert år sætter Sønderjyllands Symfoniorkester fokus på musikalsk talentudvikling i regionen. I år fortsætter det tætte samarbejde med MGK-Syds unge klassiske talenter, som får mulighed for at arbejde tæt sammen med orkestrets professionelle musikere.

I løbet af et intenst workshop- og prøveforløb i Koncertsalen Alsion sidder eleverne side-by-side med de erfarne musikere og lærer direkte fra dem som mentorer. For de unge byder forløbet på en sjælden mulighed for at deltage i orkesterprøver, sammenspil i mindre grupper og få personlig vejledning af orkestrets musikere. Den unikke mulighed kulminerer, når eleverne sammen med Sønderjyllands Symfoniorkester fylder scenen til en afsluttende koncert, hvor de fremfører værker af bl.a. Haydn og Tjajkovskij. En inspirerende og festlig aften, der fejrer samarbejdet mellem erfarne orkestermusikere og unge, spirende talenter.
Ca. 1 time og 50 minutter med pause

Lær at styre dine tanker og følelser // Sønderborghus
2026-03-04 19:00 - 21:00 | Sønderborghus, Martin Nyrops Plads 2, Sønderborg, 6400
Den måde vi tænker på, kan betyde, at vi får en dårlig følelse.
Hvis du skal til eksamen i morgen og bliver nervøs, så er det ikke eksamen, der gør dig nervøs, men det du TÆNKER om eksamen.
Hvis du får det dårligt, når du tænker på en ubehagelig oplevelse, du oplevede for en uge siden, så er det ikke oplevelsen der gør, at du får det dårligt, men det du TÆNKER om oplevelsen.
Hvis du tænker: “Det kan jeg ikke finde ud af”, så får du ret.
Ved foredraget får du teknikker til at kunne styre dine tanker, så du ikke tænker dig til en dårlig følelse.
Læs her, hvad andre mener om foredraget: https://brughjernenbedre.dk/referencer/
Foredraget indeholder også følgende emner:
Styr dine tanker og følelser og bliv fri for stress, angst og depression:
85% af alle bliver på et tidspunkt i livet ramt af mentale helbredsproblemer eller psykisk sygdom.
NY forskning har via hjernescanninger med mere identificeret bestemte fastlåste bias eller mønstre i hjernen, som forårsager de mentale helbredsproblemer og psykiske sygdomme.
Disse fastlåste bias eller mønstre kan, med simple teknikker, ændres.
Ved foredraget får du viden om disse bias/mønstre, og hvordan du selv kan ændre disse
Kan man lære ”IKKE AT KUNNE CYKLE”?
Dengang du i sin tid lærte at køre på cykel, brugte du helt bevidst al din opmærksomhed på at holde balancen, træde rundt, se på vejen og andet. Det var ikke muligt, på samme tid, at tænke eller tale om andre ting.
Efter du havde gjort det i et stykke tid, blev der lavet automatiske mønstre i hjernen, og i dag kan du cykle uden at tænke over, hvad du gør. Det fungerer helt automatisk.
Hvis du skal lære ”ikke at kunne cykle”, skal du de næste tre måneder, hver gang du sætter dig op på din cykel, vælte bevidst. Så vil der blive dannet nye automatiske mønstre i hjernen, og derefter vil du vælte helt automatisk.
Alle dårlige vaner og uhensigtsmæssige reaktioner kan man ændre på samme måde.
Ved foredraget får du en nærmere forklaring og flere teknikker til, at ændre det du gerne vil ændre.
At være i Nuet:
Mennesket er i modsætning til dyrene udstyret med en forestillingsevne. Det har gjort, at vi har udviklet os så langt som vi har. Det skal vi være taknemmelig for. Men det kan også være en ulempe, hvis ikke man kan styre sin forestillingsevne.
Mange mennesker forestiller sig dårlige ting, der aldrig vil ske, og bliver derfor triste, nervøse, vrede eller hvad det nu måtte være. De lever i fremtiden.
Der er ikke noget galt med at tænke ud i fremtiden, men hvis du bliver fyldt med dårlige følelser og bliver handlingslammet, når opmærksomheden er rettet mod fremtiden, så er det bedre at rette opmærksomheden mod Nuet.
Ved foredraget: får du teknikker til at kunne styre din opmærksomhed, så du kan have den rettet mod Nuet og ikke mod fremtiden, hvis det er det, du ønsker.
Læs mere her: https://brughjernenbedre.dk/laer-at-styre-dine-tanker-og-foelelser/
Billetlink: https://www.billetsalg.dk/brughjernenbedre

One Night In Dublin
2026-03-04 19:00 | Sønderborg Teater, Strandvej 1, Sønderborg, 6400
DET ULTIMATIVE IRISKE MUSIKSHOW ER TILBAGE!
Gør dig klar til en uforglemmelig aften fyldt med grin, kærlighed, musik og en god portion irsk ballade, når One Night In Dublin vender tilbage – nu med et helt nyt show, der sprudler af charme fra den grønne ø.
Mød Danny Muldoon! den whiskeyelskende fisker med en stemme som en engel, og hans ligefremme hustru Rosie. Fra brostensbelagte gader i Dublin til de hyggelige kroge på Murphy´s Tavern følger vi Danny på hans hjemtur fra havet, hvor han forsøger at snige sig udenom både forhindringer (og Rosie!) i jagten på en pint og en god omgang craic med vennerne.
Showet præsenterer den anerkendte irske sanger Danny Muldoon
(kendt fra Seven Drunken Nights, Fairytale of New York samt Paul Heatons hit-album The Mighty Several) bakket op af et prisvindende orkester med levende violin og harmonika.
Publikum kan se frem til to timers energisk irsk musik og fællessang, når klassikere som Galway Girl, Tell Me Ma, The Irish Rover, Dirty Old Town, Whiskey In The Jar, The Wild Rover og Galway Shawl brager løs. Hertil kommer sange fra legender som The Pogues, The Dubliners, The Saw Doctors, The Fureys, Flogging Molly, Nathan Carter og The Dropkick Murphys for blot at nævne nogle få.
One Night In Dublin er et must-see for alle med kærlighed til irsk musik og festlig stemning.
På Murphy´s Tavern er det som St. Patrick´s Day hver eneste aften – bare med ekstra varme, humor og masser af hooley!

The Music of Hans Zimmer and Others
2026-03-01 20:00 | Koncertsalen Alsion, Alsion 2, Sønderborg, 6400, Danmark
Oplev Hans Zimmers store filmmusik i Koncertsalen Alsions berømte akustik!
“The Music of Hans Zimmer” bliver præsenteret af en pirat fra “Pirates of the Caribbean”.
Oplev de unikke toner og den bedste filmmusik fra “Dune”, “James Bond”, “Pirates of the Caribbean”, “The Lion King”, “Gladiator”, “The Dark Knight”, “Inception”, “Interstellar” og mange andre topproduktioner.
Glæd dig til en fascinerende koncert med et filmorkester, kor og gæstesolister.
Fordyb dig i Hans Zimmers musikalske univers. Det bliver en sjælden stor oplevelse.

The Magical Music of Harry Potter
2026-03-01 16:00 | Koncertsalen Alsion, Alsion 2, Sønderborg, 6400, Danmark
“The Magical Music of Harry Potter” med en “Weasley”-stjernegæst fra filmen!
Oplev den bedste Oscar-nominerede musik fra Harry Potter-filmene på en unik koncertaften med vores stjernegæst fra filmene, et magisk filmorkester og kor og magiske illusioner på storstærm.
Nyd filmmusik af den femdobbelte oscar-vinder John Williams samt musik af Patrick Doyle, Nicholas Hooper og Oscar-vinderen Alexandre Desplat.
Glæd dig til en magisk Harry Potter-koncertaften!

Kendall Lujan (US) with Band // Sønderborghus
2026-02-28 20:00 - 22:30 | Sønderborghus, Martin Nyrops Plads 2, Sønderborg, 6400
Portland, Oregon based artist, Kendall Lujan embarks on her first full length album ‘Lucky Penny’ – released February 21st, 2025. After releasing her Debut self titled EP Spring 2023, featured on official playlist for Spotify and Apple Music. Lujan has also gaining attention from NPR’s Tiny Desk, MTV, Rolling Stone Germany, and the John Lennon Songwriting contest. Recently voted one of Portland’s ‘Willamette Weekly’ Best New Bands 2024. Sharing the stage with Amos Lee, Frazey Ford (of The Be Good Tanyas), Allie Crow Buckley, Early James, and The Magnetic Fields. ‘Lucky Penny’ features many genres Including Jazz, Folk, Bossa Nova and Indie-Rock.
The natural singer and songwriter put together a studio band with Micah Hummel (drums), Colin Schmidt (bass) and Alex Milsted (piano) and recorded at the Map Room Studio in Portland, Oregon with Dominik Schmidt producing. Her forthcoming first full length album ‘Lucky Penny’ is set to be released February 21st.
Her writing is real, introspective and reflective. After touring the songs in Europe four times in 1.5 years, Lujan is ready to show her versatility and growth as an artist.
The first single released late March 2024 titled ‘Goodbyes’. The song explores mourning and loss of important people in your world. In the sense of ending romantic relationships it explores the process of knowing when someone isn?t suited for your life or growth any longer. Lujan writes “I wrote this song to remind myself that even though things are hard you will meet those people who stick around eventually.” Even though people come and go in your world, remembering that there will be lots of cries and laughs on your journey to finding those people who see you for who you are. The Song can be heard in Peacocks ‘Long Bight River’ starring Amanda Seyfried, tying together the final scene of the series over the rolling credits. The main hook stating: – it takes a lot of goodbyes to get to forever.

Ashes Of Billy // Mejeriet
2026-02-28 20:00 - 22:00 | Mejeriet, Løngang 2, Sønderborg, 6400, Danmark
Ashes of Billy sparker døren ind til den danske rockscene
Roskilde, Danmark – [26/6/2025] – Efter en lang forårsturne rundt i Danmark, en optræden i Go’ Morgen Danmark, flere indslag i TV2-nyhederne, den vildeste koncert på COPENHELL 2025 og to brag på SPOT FESTIVAL samt Jelling MusikFestival, har den danske teenage-trio, Ashes of Billy, slået sit navn fast med syvtommersøm på den danske rockscene!
Med deres energiske og moderne take på grunge, heavy, skaterpunk og Rock’n’Roll, formår bandet at blande ungdommens rå nerve med musikalsk modenhed – trods deres aldre på blot 16, 16 og 17 år.
Trioen, der består af Daniel Aabenhus Hermann (guitar/vokal), Anton Stampe (bas) og Johan Borgaa (trommer), har siden deres debut i 2022 udgivet tre EP’er, og er pt. i gang med en udgivelsesrække af singler, bl.a. Burned out, Don’t Let Go, Never Gonna Get Me og deres nyeste udspil Bleed (udgivet juni 2025).
Deres single Feel You Around har desuden toppet med en hitlisteplacering i juni som nummer 5 på Spotify Viral 50 DK, der er en algoritmisk playliste med de 50 mest delte og hypede sange i Danmark – det hører til sjældenhederne, at rock overhovedet dukker op dér!
Derudover har den danske rock-radio, MyRock, 5 af bandets sange i fast rotation, ligesom P6 Beat, (verdens bedste heavy-program) Sort Søndag og Alex Nyborg’s Radio Mars også spiller AOB.
Selvom gennemsnitsalderen er langt under 18, har drengene allerede fået et professionelt management, Prime Collective, samt det hæderkronede bookingbureau PDH. Og udover at have spillet på de helt store scener, har de også været support for navne som Psyched Up Janis og Siamese – 1. august 2025 spiller de support for legendariske Ugly Kid Joe.
Ashes of Billy har ikke bare ambitionerne – de har også talentet og publikum med sig. Med tusindvis af streams, benhårdt arbejde og en voksende fanskare på sociale medier, cementerer de deres position som en af de mest interessante nye stemmer i dansk rock.

Fælleskoncert med Sønderjysk Pigekors Koncertkor og Sankt Annæ Pigekor
2026-02-28 15:00 - 16:00 | Christianskirken, Sønderborg, Ringgade 102, Sønderborg, 6400, Danmark
Oplev to fantastiske kor, når de optræder sammen og hver for sig i denne gratis fælleskoncert i Christianskirken.

Den grå side
2026-02-27 20:00 | Koncertsalen Alsion, Alsion 2, Sønderborg, 6400, Danmark
Gør dig klar til en vanvittig aften i erotikkens tegn med Søren Rasted og hans – endnu – hemmelige gæst.
Søren Rasted & co. slår dørene op til Den Grå Side Live for 9. år i træk, og denne gang hylder vi de gyldne klassikere med et ekstra glimt i øjet.
Hvad der startede som en decideret lummer idé, har nu udviklet sig til at blive Danmarks største podcast-live succes med over 50.000 solgte billetter – og vi forstår hvorfor! Den Grå Side Live bringer det bedste af det bedste med sig, direkte fra arkiverne og ud på scenen.
For der er ikke et øje tørt, når Søren Rasted inviterer nogle af landets sjoveste, frækkeste og mest legendariske mennesker til at læse op fra det ypperste, Ugens Rapport har at byde på – det pureste grå guld, der stadig glimter af skæv erotik og nostalgi.
Ca. 9.000 frække grå side historier er det blevet til fra 1972-2010, men det er kun det ægte guld, der slipper gennem nåleøjet og med på scenen; dem som måske er mere underholdende end frække set med nutidens briller. Oplæsningerne bliver krydret med improteater, fadøl og masser af kærlighed.
Og du kan roligt købe billetter til flere shows i den samme by. Der er nemlig nye hold og historier med til alle shows.
Showet er delt op i to akter, hvoraf den første byder på Den Grå Side-fællessang samt præsentation af holdet, der læser aftenens første historier højt. Efter pausen bliver det kun mere løssluppent, når aftenens hemmelige special guest – ofte med lokal legende-status – indtager scenen og deltager i løjerne. Den Grå Side Live er ganske enkelt det perfekte show og starten på verdens bedste aften!
Tidligere gæster til Den Grå Side live-shows tæller blandt andre: Lars Ulrich, Ole Bornedal, Preben Elkjær, Peter Schmeichel, Cecilie Beck, Kim Bildsøe Lassen, Mia Lyhne, L.O.C., Simon Jul, Mick Øgendahl, Allan Olsen, Lars Hjortshøj, Bodil Jørgensen, Mikael Bertelsen, Jacob Haugaard, Bent Fabricius-Bjerre, Peter Frödin, Kirsten Lehfeldt, Niels Hausgaard, Rasmus Botoft, Signe Lindkvist, Mads Steffensen, Anders W. Berthelsen, Rasmus Bjerg, Peter Mygind og Kurt Thyboe.
Ingen hold eller special guests bliver annonceret, og ingen liveshows bliver udgivet.

Anders Bircow & Thomas Eje 2.0
2026-02-26 20:00 | Sønderborg Teater, Strandvej 1, Sønderborg, 6400
Her er de 2 andre – Bircow & Eje. Teaterkoncert: Komik- og musikforestilling med Anders Bircow & Thomas Eje.
Fra første takt er der lagt op til et festfyrværkeri af komik og underholdning, når Anders Bircow og Thomas Eje går på scenen i deres nye show Her Er De 2 Andre. De to herrer præsenterer helt nye numre, som krydres med nogle af de bedste Highlights fra Linie 3´s lange karriere. Anders Bircow og Thomas Eje er i topform, og der er ikke et øje tørt, når Anders Bircow fx. parodierer “Gulddreng” eller når Thomas Eje tager publikum med storm, når han fremfører Billie Jean på Mandolin. Der er masser af nyt på programmet.
Forestillingen “Her er de to andre” er også et (k)ærligt portræt og tilbageblik på succesen Linie 3 gennem 40 år.
Kapelmester Mikkel Gomard er wingman for de to komikere, og de 3 mænd udgør tilsammen en fantastisk helhed. Med 15 forskellige instrumenter på scenen jonglerer de rundt med musikalske genistreger og god humor. Et show, der virkelige hænger godt sammen og giver publikum en god oplevelse.
Vi tør godt love en aften med motion til lattermusklerne!

Rococo-variationer med Andreas Brantelid
2026-02-26 19:30 - 21:00 | Koncertsalen Alsion, Alsion 2, Sønderborg, 6400, Danmark
Cellisten Andreas Brantelid er en af sin generations bedste musikere. Som blot 14-årig debuterede han med Det Kongelige Kapel, hvor han spillede Edward Elgars cellokoncert – samme ikoniske værk, som cello-legenden Jacqueline Du Pré også debuterede med.

Da han blev 30 år gammel, beskrev han til DR sin passion for musikken med ordene: “Det er jo noget med, at man ikke kan lade være. Jeg kan egentlig ikke give dig et svar på, hvorfor jeg har den livsstil, jeg har, som er at rejse meget og spille koncerter hele tiden. Det kan ikke være anderledes. Det ville simpelthen gøre for ondt i hjertet at sige nej til at spille.”
For andet år i træk gæster en Malko-stjerne Sønderjyllands Symfoniorkester, når Ana María Patiño-Osorio, der i 2024 vandt 2. prisen ved den prestigefyldte Malko-Konkurrence for unge dirigenter, indtager podiet. Hun har studeret på Zurich University of the Arts, under den højt respekterede professor Johannes Schlaefli, og har siden 2022 været assisterende dirigent for det schweiziske Orchestre de la Suisse Romande i Genève.
Ca. 1 time og 20 minutter med pause
Program:
F. Mendelssohn: Hebriderne, Koncert-Ouverture, op. 26
P.I. Tjajkovskij: Variationer over et Rokoko-tema, op. 33
F. Mendelssohn: Symfoni nr. 4, op. 90, A-dur (Den italienske)

Dirigent:
Ana Maria Patino-Osorio
Solist:
Andreas Brantelid, cello

Verdens bedste Nikolaj
2026-02-23 19:00 - 21:00 | Koncertsalen Alsion, Alsion 2, Sønderborg, 6400, Danmark
Mød landstræneren for de danske håndboldherrer i et unikt foredrag med Nikolaj Jacobsen. Du kommer helt tæt på manden, der har skrevet sig ind i håndboldhistorien og vundet danskernes hjerter med sin store personlighed og exceptionelle bedrifter som spiller og ikke mindst træner.
Vejen til succes
Gennem hele sin barndom og opvækst havde han hørt om det danske VM-sølv i 1967, men nåede ikke selv i nærheden af VM-medaljer i den aktive karriere, han måtte indstille på grund af skader.
Siden gik han trænervejen, og så lykkedes alt for Nikolaj Jacobsen. Med fire gange VM-guld, en OL-sølvmedalje og EM-sølv har han indskrevet sig på de allerforreste sider i dansk og international håndboldhistorie.
Verdens bedste
Kom helt tæt på Nikolaj Jacobsen, hvor landstræneren blandt andet fortæller om de menneskelige tricks, han benytter for at få sine spillere til at yde mere og bedre, end de selv troede var muligt.
Med masser af underholdende anekdoter forklarer Nikolaj Jacobsen, hvordan han flere gange har taget hårde opgør med det eksisterende, fordi der altid er andre veje at gå end de konventionelle.
Nikolaj ved langtfra altid bedre – men han ved, hvad der fungerer for ham, når han skal få en samling individualister til at fungere som en homogen enhed. Og det er derfor, han er Verdens Bedste Nikolaj.

Foredrag med filminstruktør Frelle Petersen
2026-02-23 | Ahlmannsparken, BHJ-salen, Ahlefeldvej 4, Gråsten, 6300
Hør Frelle Petersen fortælle om sin nyeste sønderjyske film “Hjem kære hjem”. Om tilblivelsen og tankerne bag filmen, krydret med sjove anekdoter.

Frelle Petersen fortæller i foredraget om, hvordan han fandt sin vej ind i filmbranchen. Og hvilken kendt folkekær person, der hjalp ham i gang og hvilken betydning det har haft for Frelles virke og udvikling i filmbranchen.
Hør ham også fortælle om den nyeste sønderjyske film “Hjem kære hjem”. Om arbejdsprocesser, tilblivelse, tankerne bag og sjove anekdoter. Research er en vigtig del af arbejdet for Frelle Petersen. I forbindelse med manus-udviklingen til “Hjem kære hjem” arbejdede Frelle Petersen som kommunal hjemmehjælper i Sønderjylland. Hvordan brugte han den erfaring og oplevelse i sin film?
